《再和前韵奉呈》
宋代·胡交修

纶掖琐闱曾并直，贤关芸阁早闻名。追陪每忆同清禁，邂逅开怀在赤城。

良会惟知文字饮，高歌应有鬼神惊。相逢一笑真何乐，寄此樽前莫逆情。

作者简介：（1078—1142）宋常州晋陵人，字己楙。徽宗崇宁二年进士。政和五年，试词学兼茂科第一。历泰州推官、知湖州。高宗建炎三年，除给事中，进直学士院兼侍讲，首论天下大势，请修政事、选将帅，搜补卒乘以张国势，抚绥疲瘵以固国本。绍兴中，为翰林学士，迁刑部尚书，治狱公正。官终端明殿学士、知合州。